recursal/SuperWikiNEXT-32B huggingface dataset:
*Campus Palmas Altas* de Abengoa.
**Abengoa, S. A.** estas hispana plurlanda entrepreno specializita en la sektoroj de infrastrukturoj, energio kaj akvo. Ĝi estis fondita la 4an de januaro 1941 fare de Javier Benjumea Puigcerver kaj José Manuel Abaurre Fernández-Pasalagua, kaj havas sidejon en Campus Palmas Altas de Sevilo. Ĝia prezidanto ĝis la 17a de novembro 2020 estis Gonzalo Urquijo Fernández de Araoz kaj poste Clemente Fernández. Aktuale la entrepreno estas en nepagipova situacio.

Abengoa investis en esplorado pri elteneblaj teknologioj, kaj plenumis tiujn teknologiojn en Hispanio, kaj krome eksportis ilin tutmonde. Tiuj teknologioj inkludas varmosunan energion kaj sensaligon.

Ties vendoj kaj netaj profitoj estis en 2011 de 7 089 milionoj da eŭroj kaj 257 milionoj da eŭroj respektive. Tiam, pli ol 72 % de la vendado devenis de eksterlando. Kelkaj el ties plej gravaj merkatoj estas jenaj: Brazilo (20.7 %), Usono (19 %), Eŭropo (28 %) kaj Hispanameriko (10.90 %).​

En 2012, oni ĉirkaŭkalkulis dungitaron superan al 26 000 laboristoj, el kiuj 29,5 % en Hispanio kaj 70 % esterlande.​

Referencoj
----------

1. ↑  «Informe Anual 2011: Actividades». Abengoa. Arkivita el originalo la 26an de junio 2012. Konsultita la 27an de marto 2012.
2. ↑  Jara raporto de 2012 Konsultita la 21an de majo 2023.

* Kategorio Abengoa en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 823010
* ISNI: 0000 0004 4653 8316
 |

* *En tiu ĉi artikolo estas uzita traduko de teksto el la artikolo Abengoa en la hispana Vikipedio.*
**Helesfa** [heleŝfa] estas malgranda vilaĝo kun titolo vinvilaĝo en Hungario, en regiono Suda Transdanubio, en departemento Baranya, en Distrikto Szentlőrinc.

Kirko de Helesfa

Bazaj informoj
--------------

* Areo: 10 km²
* Koordinatoj de tutmonda loktrova sistemo: 46.0897/17.9771
* Loĝantaro: 560
* Poŝtkodo: 7683
* Telefonprefikso: 73

Situo
-----

Helesfa situas sur malebenaĵo, meze de sakovojo, laŭ fervojo Pécs-Budapest. Szentlőrinc troviĝas 7, Szigetvár 18, Pécs 25, Komló 30 km-ojn.

Historio
--------

La unua skriba mencio pri la vilaĝo devenis el la 13-a jarcento laŭ tiama ortografio *"Heleusfolua"*. Post la mezepoko la loĝantaro daŭre vivis dum la turkoj. En la 19-a jarcento germanoj alvenis. Vilaĝservoj estas kulturdomo, interretejo, klubo de maljunuloj, migra poŝto.

Vidindaĵoj
----------

* romkatolika baroka preĝejo omaĝe al Apostoloj Sankta Petro kaj Sankta Paŭlo de 1722
* kastelo de Nádassy [nAdaŝi]

* Kategorio Helesfa en la Vikimedia Komunejo (Multrimedaj datumoj)
Pri la komunumo
---------------

**Gersau** estas komunumo en la distrikto Gersau en Kantono Ŝvico, Svislando. Ĝi havis 2040 loĝantojn je la 31-a de decembro 2009.

Geografio
---------

Gersau situas en ventoprotektita kaldrono ĉe la suda flanko de Rigi, ĉe la norda bordo de la Kvarkantona Lago. Pro tiu-ĉi aparta situo Gersau posedas mikroklimaton pli varman ol la cetera regiono. Tiu klimato faras, ke en Gersau eĉ estas eble kultivi ordinarajn kastaneojn kaj aliajn plantojn, kiuj ordinare kreskas nur sude de Gotardo en Tiĉino.

Najbaraj komunumoj
------------------

La komunumo Gersau limas en nordo al Arth, en nordoriento al Laŭerco, en okcidento al Ingenbohl, en sudo aliflanke de la Kvarkantona Lago de okcidento al oriento al Emmetten (NW), Beckenried (NW), Buochs (NW), kaj Ennetbürgen (NW), kaj en okcidento al Vitznau (LU).

Trafiko
-------

Pro ĝia situo sude de Rigi kaj norde de la Kvarkantona Lago ĝis la konstruo de la lagoborda vojo en la 18-a jarcento atingeblis nur per ŝipo sur la Kvarkantona Lago kaj malfacilaj piedpadoj tra la monto. Nur en la jaro 1867 estis malfermita la orienta parto de la kantona ĉefvojo 2b de Brunnen al Gersau, kies okcidenta longiĝo ĝis Vitznau estis malfermita eĉ nur en la jaro 1889. Nuntempe sur tiu vojo cirkulas aŭtobuso de Auto AG Schwyz, kiu konektas la komunun kune kun la ŝiplinioj sur la Kvarkantona Lago al la publika transportreto. Du aertelferoj kondukas de Gersau al *Rigi-Scheidegg* respektive al *Rigi-Burggeist*, krome cirkulas pramo trans la lago al Beckenried, kie ekzistas konkekto al la svisa aŭtovojo A2.

Historio
--------

La unua dokumenta mencio de Gersau datiĝas el la jaro 1064 kiel *Gersouwe*. La Monaĥejo Muri ricevis Gersau en la jaro 1064 kiel fonda havaĵo de la Grafoj de Lencburgo. Ek de la jaro 1332 Gersau estis memstara unuo en la ligo de la kvar malnovaj lokoj de la Svisa Ĵurkomunumo kaj tie menciiĝis en la ligokontrakto de 1359. En la jaro 1390 la gersaŭanoj sin formale liberaĉetis de la habsburga servuteco kaj deklaris sin libera respubliko. En la jaro 1433 la imperiestro Sigismondo la 1-a atribuis al Gersau la statuson de imperia libereco, kaj ek de tiam ĝis la Helveta Revolucio en la jaro 1798 kaj post ties malapero ankoraŭ foje de 1803 ĝis 1817 Gersau estis libera respubliko kaj samtempe aliĝinta loko de la Svisa Ĵurkomunumo. Kun efiko de la 1-a de januaro 117 la Svisa Dieto atribuis Gersaŭon kiel 6-a kaj lasta distrikto kontraŭ ties volo al Kantono Ŝvico.

Notoj kaj referencoj
--------------------

1. ↑  Fonto: *Albert Müller*: *Gersau* en *Historia Leksikono de Svislando* (2006-12-18)

Eksteraj ligiloj
----------------

* Kategorio Gersau en la Vikimedia Komunejo (Multrimedaj datumoj)

* Oficiala retejo de la komunumo kaj distrikto Gersau
* Gersau en la Historia Leksikono de Svislando germane france itale

  


|  |  |  |  |
| --- | --- | --- | --- |
| 

| v • d • rDistriktoj de Kantono Ŝvico |
| --- |
| Einsiedeln • Gersau • Höfe • Küssnacht • March • Ŝvico |  |

 |
**Yecuatla** estas komunumo en la meksika subŝtato Veracruz. La ĉefurbo de la komunumo same nomiĝas *Yecuatla*. La ŝlosilnumero de la komunumo laŭ la INEGI, do laŭ la nacia geografia instituto estas 30 197.

Geografio
---------

La komunumo havis en 2005 (lasta popolnombrado de la INEGI) 11446 loĝantojn. El tiuj estis 5513 viroj kaj 5933 virinoj. La komunumo havas surfacon de 135.7 kvadratkilometroj. La komunumo situas je 19 gradoj kaj 52 minutoj norda latitudo kaj 96 gradoj kaj 47 minutoj okcidenta longitudo. La meza alteco estas 420 metroj super la marnivelo.

Sociogeografio
--------------

En la jaro 1995 en la komunumo vivis 12764 personoj. En la jaro 2000 temis pri 12500, do temis pri kresko / malkresko je -0.42 %. En la jaro 2000 (INEGI) en la komunumo vivis 10919 personoj, kiuj aĝis pli ol 5 jaroj. El tiuj 250 personoj parolis indiĝenan lingvon. Tio egalas al 2.29 % de la loĝantoj.

Fontoj: Statistikoj de la INEGI

Eksteraj ligiloj
----------------

* Yecuatla Arkivigite je 2007-04-01 per la retarkivo Wayback Machine en *Enciclopedia de los Municipios de México* (hispane)
Elderly Woman, B&W image by Chalmers Butterfield.jpgMaljunulino, nigroblanka bildo fotita de Chalmers Butterfield
**Gerontologio** aŭ **maljunecoscienco** estas fako, kiu studas la maljunecon kaj maljuniĝon. Malsame ol geriatrio, medicina branĉo, kiu okupiĝas pri malsanoj ligitaj al la maljuneco, la gerontologio okupiĝas ekskluzive pri aspektoj de konservado de la sano. Ĝi cetere estas plurfaka kampo, kiu tuŝas interalie psikologiajn, sociajn, ekonomiajn, demografiajn aspektojn.

Multe disvolviĝas tiu fako pro la nuntempa konscio pri maljuniĝo de la homa loĝantaro. Cetere la vivomaniero ekde la 20-a jarcento rompis multajn tradiciojn pri familiaj ligiloj kaj tiu izoliteco de maljunuloj sekve rezultigas necesan pli grandan aŭtonomecon.

Gerontologio do celas plilongigi la vivon kaj plialtigi la vivkvaliton de maljunuloj.

Vidu ankaŭ
----------

* Valter Longo
* Metodo Thomas Uhl
* Otto Buchinger
* Varmoterapio kaj fastodieto
* Longviveco
* Maljunulejo

* Kategorio Gerontologio en la Vikimedia Komunejo (Multrimedaj datumoj)

Eksteraj ligiloj
----------------

* 
* 
* Arkivigite je 2010-03-29 per la retarkivo Wayback Machine
* Arkivigite je 2006-02-15 per la retarkivo Wayback Machine
**Saint-Barbant** estas loĝloko kaj eksa franca komunumo, kiu ekde la 1-a de januaro 2019 apartenas al nova komunumo Val-d'Oire-et-Gartempe. Ĝi situas en la departemento *Haute-Vienne*, en la administra regiono Nova Akvitanio, historie en la regiono Limoĝio. Fine de 2018 en la loko vivis 309 loĝantoj.

Geografio
---------

Saint-Barbant etendiĝas sur 42,47 km², kaj havis 352 loĝantojn laŭ la lasta oficiala censo, tiel ke la loka loĝdenso estas 8,3 homoj po kvadrata kilometro. La komunumo situas en Haute-Vienne, en la nordokcidenta parto de la Centra Masivo.

Historio
--------

La departemento Haute-Vienne estis oficiale kreita la 4-an de marto 1790 dum la franca revolucio. Saint-Barbant antaŭe apartenis al la reĝa provinco Limoĝio.

Okaze de la municipa baloto de 2008 venkis en la komunumo S-ino Jeanine Labrousse, kiu do fariĝis la loka urbestro.

Administrado
------------

Saint-Barbant apartenis ĝis 2016 al la kantono de Mézières-sur-Issoire, kies ĉefurbo estas Mézières-sur-Issoire. Tiu kantono mem estas parto de la arondismento de Bellac, unu el la tri arondismentoj de la departemento Haute-Vienne.

Vidu ankaŭ
----------

* Komunumoj de Haute-Vienne
* Kantono de Mézières-sur-Issoire
**Joanna Józefa LULA**, en monaĥejo fratulino **Hiacynta** (naskiĝis la 21-an de marto 1915 en Czeluśnica (distrikto Jasło), mortis la 8-an de septembro 1943 en Aŭŝvico) estis pola monaĥino el kongregacio de servistinoj al Senmakula Maria Virgulino, servisto de Dio.

Ŝi eniris la kongregacion kaj laboris en monaĥeja domo en Jasionów. La 25-an de marto 1943 arestita. Malliberigata en Jasło kaj Tarnów. Poste veturigita al la koncentrejo KL Auschwitz-Birkenau. Ŝi ricevis koncentrejan numeron 47 624. Pafmortigita la 8-an de septembro 1943 en Aŭŝvico.

La 17-an de septembro 2003 episkopo de Pelplin Jan Bernard Szlaga komencis beatigon de la grupo de 122 polaj viktimoj de Nacisocialisma Germana Laborista Partio. Inter ili ektroviĝis fratulino Hiacynta Lula.

Ŝi estas patronino de strato en Jasło en la kvartalo Żółków.

Vidu ankaŭ
----------

* Józef Ulma

Bibliografio
------------

* Jan Jacewicz, Jan Woś, *Martyrologium polskiego duchowieństwa rzymskokatolickiego pod okupacją hitlerowską w latach 1939-1945* (Martireco de la pola romkatolika animzorgantaro sub la germana okupado) , kajero V, Varsovio 1981


|  |  |
| --- | --- |
| Bibliotekoj | * PeEnEo: 606892
 |
La **Gazet van Antwerpen** (eo:Gazeto de Antverpeno) estas nederlandlingva flandra kaj precipe antverpena gazeto, eldonita de la regiona eldonejo Concentra. Kvankam la nomo ŝajnigas la malon, la gazeto estas legata ne nur en la regiono antverpena. La profilo de GvA estas sufiĉe populara, konservema kaj antaŭe ankaŭ katolika. Ĝia sinteno al la politika partio
Vlaams Belang estas malpli strikta ol la de la flandraj politikistoj pledata 'cordon sanitaire' ĉirkaŭ tiu partio. Populare oni la gazeton en Antverpeno ankaŭ nomas *de Frut*.

Historio
--------

Je la 3a de novembro 1891 aperis la unua numero de "Gazet van Antwerpen", iniciato de loka presisto Jan Baptist Napolitaan van OS (1847-1911), ankaŭ ĝia unua ĉefredaktoro. La unua eldono presiĝis je 8000 ekzempleroj, nombris kvar paĝoj kaj kostis 2 centimoj. Estis la unua katolika gazeto de Antverpeno kiu sin profilis kiel kontraŭ-liberala.

Nombro de legantoj
------------------

Laŭ enketo de la sendependa kontrolorgano CIM en Belgio inter junio 2004 kaj majo 2005, Gazet van Antwerpen havas ĉiutage 486.000 legantojn. Tio estas 12,5% pli ol dum la pasinta enketo.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| v • d • rLa grandaj belgaj gazetoj |
| --- |
| Flandraj | *De Morgen* • *De Standaard* • *De Tijd* • *Gazet van Antwerpen* • *Het Belang van Limburg* • *Het Laatste Nieuws* • *Het Nieuwsblad* • *Het Volk* • *De Gentenaar* |
| Franclingvaj | *L'Echo* • *La Capitale* • *La Nouvelle Gazette* • *La Meuse* • *Nord Éclair* • *La Province* • *Le Quotidien* • *La Dernière Heure* • *La Libre Belgique* • *Le Soir* • *Vers L'Avenir* |
| Germanlingva | *Grenz-Echo* |

 |

Eksteraj ligiloj
----------------

* Arkivigite je 2007-12-08 per la retarkivo Wayback Machine
* 
*
Temas pri... Ĉi tiu artikolo temas pri stelamaso. Por aliaj signifoj vidu la artikolon Hiadoj.

---

La **Hiadoj** estas la malfermita stelamaso plej proksima de Suno (151 lumjaroj).
Ĝi entenas 400 al 500 stelojn kiuj havas komunajn ecojn, kiel la aĝo aŭ la
kemia komponiĝo. Oni vidas ĝin nudokule.

Brilaj steloj de la Hiadoj
La kvar plej brilaj steloj de la amaso estas ruĝaj gigantoj
kiuj komencis iliajn vivojn sur la ĉefa sekvenco, kiel steloj de
spektra klaso A. Iliaj indikoj estas
Gama, Delta, Gama,
Epsilono kaj Teto Tauro kiuj formas V-forman
stelaron figurantan la kapon de la Taŭro. Necesas rimarkigi,
ke Aldebarano, kiu estas en tiu asterismo, ne estas ano de la Hiadoj, ĉar ĝi
situas al nur 65 lumjaroj de Suno.

Oni trovas la Hiadojn, plilongigante la zonon de Oriono en la direkto de la
Plejadoj.

La nomo de la stelamaso, konata de la antikva tempo, venas de la fratinoj
Hiadoj eterne plorantaj nimfoj kiuj anoncas la
pluvan sezonon

Eksteraj ligiloj
----------------

* Hiadoj (astronomio) en la Vikimedia Komunejo (Multrimedaj datumoj)
* Kategorio Hiadoj (astronomio) en la Vikimedia Komunejo (Multrimedaj datumoj)

* france Kiel trovi la Hiadojn
* angle La Hiadoj, el "Simbad"
Proklamo de la Dua Greka Respubliko kaj homamaso kun afiŝoj pri Aleksandros Papanastasiou, Georgios Kondilis kaj Alexandros Hatzikyriakos.
La **Dua Greka Respubliko** estas moderna historiografia esprimo uzata por referenci al la greka ŝtato dum periodo de respublika regado inter 1924 kaj 1935. Pos siaj samtempuloj ĝi estis konata oficiale kiel **Greka Respubliko** aŭ **Helena Respubliko** (greke *Ἑλληνικὴ Δημοκρατία* [eliniˈci ðimokraˈti.a]) aŭ pli ofte simple kiel **Grekio** (greke *Ἑλλάς* [eˈlas], *Hellas*). Ĝi okupis teorie la samnomajn teritoriojn de nuntempa Grekio (kun la escepto de Dodekanezo) kaj limis kun Albanio, Jugoslavio, Bulgario, Turkio kaj la Italaj Egeaj Insuloj. La esprimo *Dua Respubliko* estas uzata por diferenci ĝin el la Unua kaj Tria Grekaj Respublikoj.

La falo de la monarkio estis proklamita de la landa parlamento la 25an de Marto 1924. Relative malgranda lando kun populacio de 6.2 milionoj da loĝantoj en 1928, ĝi okupis totalan areon de 130 199 km². Laŭlonge de ĝia dekunujara historio, en la Dua Respubliko okazis kelkaj el la plej gravaj historiaj momentoj de la historio de la moderna Grekio; el la unua greka militista diktaturo, ĝis la mallongdaŭra demokratia formo de regado kiu sekvis, la normaligo de la Grek-Turkaj rilatoj kio daŭris ĝis la 1950-aj jaroj, kaj ĝis la unuaj sukcesaj klopodos por grave industriigi la landon.

La Dua Greka Respubliko estis abolita la 10an de Oktobro 1935, kaj tiu abolo estis konfirmita pere de referendumo de 3a de Novembro 1935 kio estas amplekse akceptita kiel interplektita kun balota fraŭdo. La falo de la Respubliko finfine malfermis la vojon por ke Grekio iĝu totalisma unupartia ŝtato, kiam Ioannis Metaxas establis la reĝimon de la 4a de Aŭgusto en 1936, kiu daŭris ĝis la okupacio de Grekio en 1941 fare de la Akso.

Notoj
-----

1. ↑  "Προβολή ΦΕΚ A 64/1924 ". Registara gazeto de la Greka Ŝtato. 25a de Marto 1924. Alirita la 18an de Aŭgusto 2012.
2. ↑   Newspaper of the Government - Issue 456. *Government Newspaper of the Kingdom of Greece* (10a de Oktobro 1935). Alirita 18a de Aŭgusto 2012.

Eksteraj ligiloj
----------------

* Kategorio Dua Greka Respubliko en la Vikimedia Komunejo (Multrimedaj datumoj)

* Greka Parlamento - Konstitucia Historio de Grekio
* Grekio dum la Intermilita Periodo, 1923–1940, el la Fondaĵo de la Helena Mondo

39° N 22° O﻿ / ﻿39 °N, 22 °O﻿ / 39; 22 (mapo)Koordinatoj: 39° N 22° O﻿ / ﻿39 °N, 22 °O﻿ / 39; 22 (mapo)


|  |  |
| --- | --- |
| Bibliotekoj | * PeEnEo: 804576
 |
**Arjeplog** (pite-samea *Árjapluovve,* lule-samea Árjepluovve6, nord-samea *Árjjatluovvi* sud-samea *Aarjepluevie,* ume-samea *Árjiepluövvie*) estas loĝejaro kaj komunumo en la historia provinco Laponio, gubernio Norrbottens län, en norda Svedio. Oni testas tie kaŝe novajn aŭtotipojn. La loĝejaro estas la ĉefloko de la komunumo, kaj ankaŭ la nura ne malgranda loĝejaro en la komunumo.

La loĝejaro situas inter la grandaj lagoj Hemavan kaj Uddjaure en la elfluejo de rivero Skellefteälven, kaj havis 1701 loĝantojn en 2020. La vojo inter norvega Bodø kaj sveda Skellefteå trapasas Arjeplog, kaj nomiĝas Silvervägen, ’La arĝentvojo’, pro la antaŭa arĝentmino de Nasafjäll.

En la 17-a jarcento kaj 1770–1810 oni minis arĝenton kaj plumbon en arĝentmino de Nasafjäll en la komunumo. Dum la unua periodo, tie oni minis ĉirkaŭ 860 kg arĝento kaj 255 tunoj da plumbo, kaj dum la dua 110 kg arĝento kaj 21 tunoj da plumbo. Dum la unua periodo, oni en la mino uzis altruditan laboron – viroj de la marbordaj paroĥoj kiu faris militservon, kaj sameoj kiu estis pagita por transporti la ercon, tamen ankaŭ devigitaj transporti. La boaco-paŝtado suferis kaj multaj sameoj forlasis la regionon, kaj la premo al la restantaj kreskis.

La flughaveno de Arvidsjaur troviĝas 98 km for de la loĝejaro, en la komunumo de Arvidsjaur, kaj servas ĉefe enlandan trafikon.

La pite-samea lingvo, foje svede nomita arjeplogsamiska, arjeplog-samea, estas origina lingvo de la aero, interalie parolita okcidente de la loĝejaro Arjeplog. Hodiaŭ oni taksas ke ekzistas 30–40 parolantojn de la lingvo. La familie plej proksimaj lingvoj estas la nord-samea kaj la lule-samea.

La sveda nomo *Arjeplog* venas de la samea Árjepluovve, kaj estas plej frue trovita en la sveda en 1638, pri samea komunumo, kaj en 1640 pri la preĝej- kaj vendej-loko. *Pluovve* signifas ’malseka marĉo’. La komenco aŭ venas de *árjee,* 'neceso', interpretita kiel 'la marĉo kie oni kunigis por pagi impostojn' aŭ *hárijje,* ’kresto’.

En 2020, la komunumo havis areon de tero de 12 557,59 km², kaj loĝantaro de 2718. Tio fariĝas ĝin la kvara plej tero-granda kaj kvara malplej loĝata komunumo en Svedio. La tuta areo kun akvo estas 14 494,16 km² (kvina plej granda). Loĝantare, ĝi estas la plej malgranda komunumo de Norrbottens län, kaj la nombro malkreskas. La socialdemokratoj estis la plej granda partio en ĉiu baloto, kaj ankaŭ ĉiam regis la komunumon, aŭ sole aŭ kun aliaj partioj.

La devizo de la komunumo estas *En väg, många möjligheter* – ’Un vojo, multaj eblecoj’.

* La loĝejo en 2015La loĝejo en 2015
* Preĝejo de ArjeplogPreĝejo de Arjeplog
* Arjeplog iam 1940–1959Arjeplog iam 1940–1959
* Elvido de monto GaltispudaElvido de monto Galtispuda
* Komunuma blazonoKomunuma blazono

Loĝejaroj
---------

Loĝejaro, svede *tätort,* estas statistike precizigita kiel aro de minimume 200 hejmoj kun malpli ol 200 metroj de un al la alia. En la komunumo nur ekzistas la ĉefloko kiu plenumas tiun precizigon.

* **Arjeplog** 1 701

Eksteraj ligiloj
----------------

* Oficiala paĝaro
* La arĝenta muzeo
La batalo de Bannockburn (el mezepoka manuskripto)
La **batalo de Bannockburn** (la 24-an de junio 1314) estis decida skota venko kontraŭ Eduardo la 2-a (Anglio).

Printempe de 1314 Eduardo Bruso, frato de la skota reĝo Roberto Bruso, sieĝis Stirling, kies anglan garnizonon estris Kavaliro Filipo Mowbray. Ili eniris akordon per kiu, se ne alvenus angla armeo antaŭ la mezsomero de tiu jaro, Mowbray kapitulacus.

Stirling strategie gravis kaj estis inter la relative malmultaj restantaj anglaj posedaĵoj en Skotlando. Somere de 1314 Eduardo la 2-a invadis kun granda armeo enhavanta eble du mil kavalirojn kaj 16 mil infanterianojn. Roberto Bruso atendis lian alvenon ĉe Bannockburn, sude de Stirling, kun ege malpli granda armeo. La 23-an de junio okazis la unua batalado dum kiu la skotoj forpelis la unuajn anglajn alvenintojn. La sekvan tagon okazis la ĉefa batalo dum kiu la skotoj tute venkis la anglojn, kiuj fuĝis senorde: Eduardo mem fuĝis al Dunbar, kaj poste al Anglio. Eble 700 anglaj batalistoj mortis, inter kiuj pluraj superaj nobeloj, kaj 500 kaptiĝis por elaĉeto. Laŭdire mortis malmultaj skotoj - kaj nur du skotaj kavaliroj.

La venko ege plifortigis Roberton Bruson. Kvankam la angloj formale agnoskis la sendependon de Skotlando nur meze de la 1320-a jardeko, fakte ili forlasis siajn klopodojn regajni la landon.

La batalejo viziteblas.

* Kategorio Batalo de Bannockburn en la Vikimedia Komunejo (Multrimedaj datumoj)
***Dharmatama*** estas barata filmo de 1975 kaj la unua filmo de Bolivudo kiu estis filmita en Afganio. Ĝi estis produktorita kaj reĝisorita de Feroz Ĥan. La filmo estis la unua klopodo en Barato surlokigi la historion de *The Godfather*. La titola rolulo estas bazita sur la *matka* (nome formo de barata loterio) reĝo Ratan Ĥatri. Oni diras ke Ĥan kunsidis kun Ĥatri por lerni pli pri li kaj kompreni la nuancojn de *matka*. La geaktoraro estis komponita de Feroz Ĥan, Hema Malini, Rekha, Premnath, Imtiaz Khan, Danny Denzongpa, Farida Jalal, Ranjeet, Helen, Madan Puri, Jeevan, Iftekhar kaj Dara Singh, Satjen Kappu kaj Sudhir. La muziko estis de Kalyanji Anandji. Tiu filmo portis Feroz Ĥan al sukceso en sia kariero ĉar tiu estis vendofurora filmo. Samjare, publikiĝis *Sholay* kaj *Deewar*. La filmo havas ankaŭ scenojn kiuj montras *Buzkaŝi* nome sporto de Centra Azio ĉevalrajda.

Vidu ankaŭ
----------

* Barata kinematografio

Referencoj
----------

1. ↑  "Dharmatma (1975)", *The Hindu*, 17a de Januaro 2013. Kontrolita 28a de Aprilo 2013.

Eksteraj ligiloj
----------------

* *Dharmatma*  en Interreta filma datumbazo (angle)
La **Batalo de Basian** (kartvele: ) estis kontraŭbatalita, en la 13-a jarcento, inter la armeoj de la Kartvela reĝlando kaj la Ruma sultanlando en la valo Basian je 60 km nordoriente de la urbo Erzurum en kio nun estas Turkio. La batalo estas diverse datita inter 1202 kaj 1205, sed 1203 aŭ 1204 estis lastatempe donita kiel prefera dato. La nuntempa islama analizisto Ibn Bibi datigas la batalon en 598 a.H (1-an de oktobro 1201 - 19-an de septembro 1202).

La batalo estis unu el tiuj pluraj konfliktoj inter la kartvelaj monarkoj kaj la selĝukaj regantoj de Anatolio kiu plenigas la historion de la regiono de la 11-a kaj 13-a jarcentoj. Ĝi ankoraŭ markis plian provon de la selĝukoj por bremsi la kartvelajn progresojn suden. La rakonto de tiu konflikto estas rakontita en la tiutempaj kartvelaj, armenaj kaj islamaj fontoj.

La venko ĉe Basian permesis al Kartvelio sekurigi siajn poziciojn sur la sudokcidento kaj daŭrigi la selĝuk-revigliĝon, sed Erzurum restis en la posedaĵoj de la sultanoj de Rüm.
La fikcia universo de Star Trek enhavas varion de armiloj, kiuj iras el misiloj (la klasika fotona torpedo) ĝis manbataliloj. Multaj aspektoj de la fikcia universo influas modernan popularan kulturon, precipe la lingvaĵon kaj la ideon de kosmoŝipo lanĉanta spacajn torpedojn kaj pafante laserojn, kaj havis ampleksan influon en la fino de la 20-a ĝis frua 21-a jarcento. Star Trek estas sufiĉe populara por ke ĝiaj scienc-fikciaj konceptoj eĉ estis studitaj de veraj sciencistoj.

Energiaj armiloj
----------------

La franĉizo prezentas diversajn armilojn, kiuj funkcias kiel pafiloj de radioj, la plej elstara el tiuj estas la "fazero". Ĉi tiuj energiaj armiloj elsendas energion laŭ celita direkto sen la neceso de ĵetaĵoj. La intencitaj efikoj eblas reguladon. 

### Fazeroj

 Pli detalaj informoj troveblas en artikolo Fazero.
Fazeroj (en la angla *phaser* mallongigo de *phased array* [fazigita aranĝo]) estas oftaj kaj multflankaj energiaj armiloj, unue viditaj en la origina *Star Trek* televidserio kaj poste viditaj aŭ referencitaj en preskaŭ ĉiuj postaj filmoj kaj televidaj kromproduktoj. Fazeroj venas en larĝa gamo de grandecoj, kiuj iras de pistoloj al kanonoj muntitaj en kosmoŝipoj. 

### Laseroj

 Pli detalaj informoj troveblas en artikolo Lasero.
Laseraj armiloj aperas en pluraj epizodoj de la origina serio, kvankam poste epizodoj en Star Trek: The Next Generation ŝajnis indiki, ke la lasero kiel armilo estis malmodernaĵo.

Misiloj
-------

 Pli detalaj informoj troveblas en artikolo misilo.
### Fotonaj torpedoj

La fotonaj torpedoj estas armiloj bazitaj en kosmoŝipo armitaj per bombo de antimaterio, sekve, malgraŭ la nomo, ili ne rilatas rekte al fotonoj. Ili ĉeestas en ĉiu versioj de la "Star Trek" serioj kaj estas norma armilo ĉe preskaŭ ĉiuj federaciaj stelŝipoj. Fotonaj torpedoj unue aperas en la epizodo de originala serio Arena.

Blankaj armiloj
---------------

 Pli detalaj informoj troveblas en artikolo Blanka armilo.
### Katano

Katano estas glavo de japana origino, ĝi aperas foje en la originala serio. La sola grava diferenco kompare kun la malnova glavo de hodiaŭ estas ke la versio de Star Trek estas faldebla, tiel okupante minimuman spacon kiam forportata kaj stokita. En filmo de 2009 *Star Trek Rekomenco*, leŭtenanto Hikaru Sulu uzas faldan katanon per kiu tranĉi la fadenojn de sia paraŝuto.

### Ahn'woon

Ahn'woon estas vulkana kapt-strangola armilo, principe simila al metalaj retoj de la romiaj gladiatoroj en la Tero, tamen ĝi estas multe pli multfaceta. Depende de la kapablo de la uzanto, ĝi povas esti uzata laŭ pluraj manieroj.

### Lirpa

Lirpa estas armilo vulkana konsistanta el ligna bastono iom pli ol unu metro longa, kun duonronda klingo ĉe unu ekstremo kaj metala pilko sur la alia. La totala longo de la armilo ŝajnas esti ĉirkaŭ 48 colojn. Ĝi estas simila al la ĉina monaĥa fosilo kaj al la pugila bastono. Kapitano James T. Kirk kaj Spock uzis lirpaojn kiam ili batalis por posedo de T'Pring en epizodo Amok Time.
La **Batalo de Cannae** estis grava batalo de la Dua Punika milito kiu okazis en la 2a de Aŭgusto 216 a.K. en Apulio, en sudorienta Italio. La armeo de Kartago, estrita de Hanibalo, ĉirkaŭis kaj klare venkis pli grandan armeon de la Romia Respubliko estrita de konsuloj Lucius Aemilius Paullus kaj Gaius Terentius Varro. Ĝi estis rigardita kaj kiel unu el la plej grandaj taktikaj faroj en milita historio kaj kiel unu el la plej malbonaj malvenkoj de la romia historio.

Rekuperintaj el siaj perdoj ĉe Trebia (218 a.K.) kaj ĉe la Lago Trasimeno (217 a.K.), la Romianoj decidis engaĝigi Hanibalon ĉe Cannae, kun preskaŭ 86,000 Romianoj kaj aliancanoj trupoj. Ili amasigis sian fortan infanterion laŭ pli profunda formado ol kutime, dum Hanibalo uzis la taktikon de duobla ĉirkaŭo. Tio estis tiom sukcesa ke la Romia armeo estis efektive detruita kiel lukta forto. Post la malvenko, Capua kaj kelkaj aliaj urboŝtatoj de Italio transiris el la Romia Respubliko al Kartago.

* Kategorio Batalo de Cannae en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 590817
* LCCN: sh85019612
* NKC: ph779407
* BNE: XX539125
 |
**An Nukat Al Ĥams**, (arabe النقاط الخمس, latinliterigo laŭ DMG an-Nuqāṭ al-Ḫams), estas distrikto de Libio, en la nordokcidento de la lando. Ĝi situas en la historia regiono Tripolio. La distrikta ĉefurbo estas Zuŭara.

Geografio
---------

En la okcidento la distrikto limas al Tunizio. Norde la distrikto havas bordon lime al la Mediteranea Maro, kaj enlande ĝi limas al al la sekvaj libiaj distriktoj:

* Az Zaŭija - oriente
* Al Ĝabal Al Garbi - sudoriente
* Nalut - sude

Administra historio
-------------------

distrikta areo antaŭ 2007
Kadre de la libia teritoria reformo de 2007 preskaŭ ĉiuj distriktaj limoj estis ŝanĝitaj, kaj rezulte de tio la distrikta areo iom malpligrandiĝis.

Flago de Libio
Distriktoj de Libio ekde la jaro 2007

Bengazi |
Al Butnan |
Darna |
Al Ĝabal Al Aĥdar |
Al Ĝabal Al Garbi |
Al Ĝifara |
Al Ĝufra |
Gat |
Al Kufra |
Al Marĝ |
Misrata |
Al Murgub |
Murzuk |
Nalut |
An Nukat Al Ĥams |
Sabha |
Sirto |
Tripolo |
Uedo Al Haja |
Uedo Aŝ Ŝati |
Al Ŭahat |
Az Zaŭija
Ebla etendo de Keltiberio super la aktuala provinca divido de Hispanio.
**Keltiberio** estis termino uzita de kelkaj historiistoj por aludi al nepreciza teritorio en la centro de la Iberia Duoninsulo en la epoko antaŭa al la Romia Imperio. Oni supozas ke en tiu areo miksiĝis popoloj el ibera kaj kelta devenoj.

Keltiberio estis ŝanĝanta teritorio, laŭlonge de la periodo priskribita de la nuraj fontoj disponeblaj, nome la greklatinaj aŭtoroj,​ kaj tiu enhavis la militojn de konkero kaj la postan procezon de romianigo. Por klopodi certigi pri la geografia limigo, oni devas uzi kunan rigardon al la hispana Keltio, multe pli ampleksa ol Keltiberio.

Dum la Ferepoko, la hindeŭropa Iberia Duoninsulo iĝis unuigita pere de la disvolvigo de la metalurgio, eble la lingvo kaj sistemo de vivtenado pli malpli paŝtisteca, kvankam dividita en variaj kulturaj grupoj, kun kulturoj materie sendependaj kaj diversaj kronologioj. La duoninsula Keltio estas tiele kaporompilo kiu enhavas diversajn komunumojn. Tiele temas ĉefe pri limigo de geografia medio, sed ĉefe etnokultura, kio diferencas ĝin disde aliaj popoloj kun la sama kultura kaj lingva modeloj.

Notoj
-----

1. ↑   Diodoro, Apiano, Marcialo opiniis ke la keltiberoj estis miksaĵo de keltoj kaj iberoj, dum por Strabono hegemoniis la unua de la komponantoj.

* Kategorio Keltiberio en la Vikimedia Komunejo (Multrimedaj datumoj)
**Gyula Rákosi** [djula rAkoŝi], laŭ hungarlingve kutima nomordo **Rákosi Gyula** estis hungara futbalisto (avanulo), olimpiano, trejnisto.

Gyula Rákosi naskiĝis la 9-an de oktobro 1938 en Budapeŝto.

Biografio
---------

Post varbado de junuloj Gyula Rákosi apartenis al prestiĝa klubo en Ferencváros (distrikto) (en ties junulara teamo) inter 1952-1956. Li ludis en la plenkreska teamo inter 1957-1972 322-foje kun 32 goloj. En tiu lasta periodo li estis hungara ĉampiono kvarfoje. Li estis ankaŭ membro de la nacia hungara teamo inter 1960–1968 41-foje kun 4 goloj. En la Somera Olimpiko 1960 lia nacia teamo ricevis bronzan medalon. Li estis trejnisto enlande inter 1973 kaj 1992. Li ricevis ŝtatajn premiojn en 1960 kaj 2019.

Fontoj
------

* hungarlingva biografio kun foto
* hungarlingva biografio kun foto
* 
*

Referencoj
----------

1. ↑

* Kategorio Gyula Rákosi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 798028
 |



* Portalo pri Biografio
| Kiel legi la taksonomionKiel legi la taksonomion**Hibrida kamelo** |
| --- |
|  |
| Hibrida kameloHibrida kamelo |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Mamuloj *Mammalia* |
|
|
|
|
|
|
|
|
|
|
|
|
|
| Ordo: | Parhufuloj *Artiodactyla* |
|
|
|
|
|
|
| Familio: | Kameledoj *Camelidae* |
|
|
|
|
|
| Genro: | **Kamelo** *Camelus* |
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| v • d • r |

**Hibrida kamelo** estas hibrido inter Baktria kamelo (*Camelus bactrianus*) kaj dromedaro (*Camelus dromedarius*).

Nomoj
-----

Hibridaj kameloj havas malsamajn nomojn depende de areo kaj lingvo. Inter ili troviĝas: turkoman, tülü, bukht, nar, iner, iver, majen, bertuar, yaml, dromano, kaj dromel.

### Tülü

En turka lingvo:**Tülü** estas Hibrido de maskla Baktria kamelo kaj ina Dromedaro, ĉi tiu raso estas speciala por Kamelluktado en Turkio kaj Kazaĥstano.

### Ĥorasan

**Ĥorasan** estas forta krucbredo de du-ĝibaj kameloj inter arabaj kaj centraziaj specioj. Ili estis oftaj en la ruldomoj de antikva Persio.

Referencoj
----------

1. ↑
2. ↑  Amanat, Abbas.  (2019) *Iran : a modern history*, p. 18. ISBN 978-0-300-24893-7. OCLC 1090852958.

Vidu ankaŭ
----------



|  |  |
| --- | --- |
| Portala ikono | Portalo pri Zoologio |

* Dromedaro
* Kamelo
* Kamelluktado
**SIMON Gyula** (pro. ŝimon) estis hungara juristo naskita en Segesvár la 27-an de decembro 1899 kaj mortinta en ? la 4-an de oktobro 1982.

Biografio
---------

Gyula Simon studis en la komerca akademio kaj poste juron en la Universitato de Budapeŝto, li doktoriĝis en 1923, en 1928 li faris akzamenon de juĝisto kaj advokato. De 1921 li laboris pli ol du jardekoj ĉe la ŝparkaso Belvárosi Takarékpénztár Rt. kie en 1931 li estis gvidinto de sekretariejo, en 1935 firmestro. De 1947 li estis financa konsilanto de Malpezindustria Centro, poste de 1948 li laboris en Centra oficejo de la Ŝtataj Bankoj. De 1948 li estis prokuroro, poste jurkonsilanto de la Hungara Nacia Banko. De 1963 li redaktis la revuon de la jurligo *Határidő Napló*. Li estis kunlaboranto de la referenclibro (leksikono) pri diplomatio kaj internacia juro, de *Jogi lexikon*.

Verkoj
------

* *A meghitelezés néhány alapvető kérdése* (Bp. 1957);
* *Devizajog* (Iván Meznerics, János Hidas , Bp. 1959);
* *A nemzetközi kereskedelmi választott-bíráskodás alapvető kérdései Magyarországon* (Bp. 1962);
* *Ipari törvény alkalmazásai* (Bp. 1963).

Fonto
-----

* Magyar Életrajzi Lexikon
**Guadalupe de Ramírez** estas unu el la 570 komunumoj de la meksika subŝtato Oaĥako *(Oaxaca)*. La ĉefurbo de la komunumo same nomiĝas *Guadalupe de Ramírez*. La ŝlosilnumero de la komunumo laŭ la INEGI, do laŭ la nacia geografia instituto estas 20 034. Ĝi situas ĉ. 280 kilometrojn for de la ĉefurbo.

Geografio
---------

**Guadalupe de Ramírez** apartenas al la distrikto Silacayoapam al kiuj apartenas entute 19 komunumoj. Ĝi situas en la Miŝteka regiono de Oaĥako (regiono *Mixteca*), kiu apartenas al la nordokcidenta parto de la subŝtato. La komunumo havis en 2005 (lasta popolnombrado de la INEGI) 1214 loĝantojn. El tiuj estis 562 viroj kaj 652 virinoj. La komunumo havas surfacon de 59.96 kvadratkilometroj. La meza alteco estas 1150 metroj super la marnivelo. 

Situo de la koncerna distrikto kaj regiono interne de la subŝtato Oaxaca.

Sociogeografio
--------------

En la jaro 2000 (laŭ INEGI) en la komunumo vivis 18 indiĝenoj. El tiuj 16 aĝis pli ol 5 jaroj. Entute 16 personoj estis dulingvaj (hispana kaj indiĝena lingvoj).

Fontoj: Statistikoj de la nacia geografia instituto INEGI pri la censo de 2005 (hispane: *Conteo de Población y Vivienda* de 2005).

Eksteraj ligiloj
----------------

* informoj pri la komunumo[*rompita ligilo*] en retpaĝo de la ministerio pri socia evoluigo SEDESOL (hispane)


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**SZÁMWALD Gyula** [sa:mvald djula]; Stahel, Julius H. (Szeged – Alsóváros, 25-a de septembro 1825 – Arlington, Usono, 4-a de decembro 1912.): librokomercisto, batalanto en la Hungara liberecbatalo de 1848-49 kaj en la usona enlanda milito, general-leŭtenanto en la Usono. Li alvenis en Pest, en 1846 kiel helpisto de *EMICH Gusztáv* [emiĥ gustav] librokomercisto kaj eldonisto (ili iĝis pli poste posedaj partneroj). Li konis persone la faman hungaran poeton Sándor Petőfi-on, partoprenis en la eko de la hungara liberecbatalo kaj en la „Közcsendi Bizottmány" (Publiksilenta Komisiono). Post eko de la hungara liberecbatalo (15-a de marto de 1848), li iĝis leŭtenanto de divizio de *GUYON Richárd* [gujon riĥard]. Li grave vundiĝis la 5-an de februaro de 1849 ĉe Branyiszkó [branjisko’] kaj li ricevis la armean honorordenon. Post malvenko de la hungara liberecbatalo (aŭtune de 1849), li fuĝis al Germanio. Li agadis en Leipzig kiel ĵurnalisto, sed lia iama ĉefo EMICH aranĝis por li la revenan eblecon. Li revenis en Hungario kaj daŭrigis sian eldonan agadon, sed ne tro sukcese ĉar pro gravaj financaj problemoj kaj familia tragedio, li elmigris denove en 1855. Li ekagadis en Londono, kie vi surprenis la nomon STAHEL. En la sekva jaro li ŝipveturis al Usono kaj iĝis kunlaboranto de *Illustrated News*. En 1861, -post eko de la usona enlanda milito- li organizis la 8-an novjorkan regimenton de la nordanoj, kies komandanto iĝis li en rango de subkolonelo. En novembro de la sama jaro, li iĝis brigada generalo, en januaro de 1863 korpusa generalo kaj general-leŭtenanto. Kiam taĉmentoj de Robert E. Lee (LEE) staris jam antaŭ Vaŝingtono, li kun sia kavaliero per mortkuraĝa ŝturmo decidis la batalon por la nordanoj. Li grave vunduiĝis dum la ŝturmo. Poste li iĝis aŭditorara prezidanto, de 1865 ĝis 1869 ĉefkonsulo de Usono en Japanio poste en 1877 en Ŝanghaj. Ekde 1885 ĝis morto li laboris kiel asekura ĉefoficisto. Li ricevis en 1893 la plej altan ordenon, la Medal of Honor-on pro sia heroeco dum la Batalo de Piedmont, okazinta la 5-an de junio de 1864.

Literaturo
----------

* Dictionary of American biography (Ed. by. D. Malone, XVII. London, 1935);
* Pivány Jenő.: Hungarians in the American Civil War (Cleveland, 1913);
* Edmund Vasváry: Lincoln’s Hungarian Heroes (Washington, 1939).

Rimarko
-------

En la artikolo en:Alfred Pleasonton li aperas kiel Julius Stahel, en la en:Battle of Cross Keys kiel Julius H. Stahel.

Eksteraj ligiloj
----------------

* Kategorio Gyula Számwald en la Vikimedia Komunejo (Multrimedaj datumoj)

Biografio angle


|  |  |
| --- | --- |
| Bibliotekoj | * PeEnEo: 55061
* GND: 122116399
* LCCN: n96033705
* VIAF: 62421737
* ISNI: 0000 0000 3175 9272
 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Surmapa superrigardo al la vojo.
Gera-biciklovojo apud Ichtershausen
La **Gera-Biciklomigradvojo** (germane: *Gera-Radweg*) estas 75 km longa biciklovojo laŭ la rivero Gera.

Profilo geografia
-----------------

De Schmücke ĝis Geraberg la biciklovojo havas parte grandajn deklivojn; aliloke ĝi estas tre ebena kaj eblas veturi senprobleme ankaŭ kun pakaĵoj.

Priskribo kaj vidindaĵoj
------------------------

La Gera-vojo unigas la *Rennsteig-biciklomigradvojon* kun la *Unstrut-Radweg*. Ĝia rekona ŝildo montras biciklon super blua ondo kun la vorto *Gera*.

Starto estas en la Turingia Arbaro en Schmücke ĉe la Rennsteig. Inter Geraberg kaj Plaue (proksime de la Arbara naĝejo) oni veturas sub la aŭtoŝosea ponto *Talbrücke Zahme Gera* de la aŭtoŝoseo A 71. Voje de Arnstadt kaj Erfurt (kie eblas ŝanĝo al la biciklovojego *Thüringer Städtekette*) ĝi kondukas ĝis sia fino en Gebesee.

Literaturo
----------

* Gera Radwanderweg, 1:50.000, grünes herz, 2010, ISBN 978-3-86636-128-7
* Gera-Radwanderweg, Landratsamt Ilm-Kreis, Amt für Wirtschaft und Infrastruktur (junio 2004)

Eksteraj ligiloj
----------------

* Kategorio Gera-biciklomigradvojo en la Vikimedia Komunejo (Multrimedaj datumoj)

* Pri la Gera-vojo.
* Pri biciklomigradovojoj en Turingio.
**Gyula Rézler** [djula rEzler], laŭ hungarlingve kutima nomordo **Rézler Gyula** estis hungara sociologo, profesoro, membro ekstera de Hungara Scienca Akademio (1998).

Gyula Rézler  naskiĝis la 31-an de majo 1911 en Miskolc. Li mortis la 29-an de oktobro 2001 en Budapeŝto.

Biografio
---------

Gyula Rézler frekventis universitaton en Budapeŝto, poste li doktoriĝis en Szeged en 1938, ankaŭ en Pécs en 1941. En 1943 li fondis instituton, kiun li mem gvidis komence. Post la 2-a mondmilito li estis konsilinto la ministerio. En 1947 li ekinstruis en universitato en Pécs, sed en la sekva jaro li migris al Aŭstrio, en 1952 al Usono. Li instruis en diversaj universitatoj en Usono ĝis la pensiuliĝo en 1976, poste li laboris kiel juĝisto pri laborproblemoj. Ekde 1969 li denove kontaktiĝis kun Hungario kaj precipe post fino de la socialismo li aranĝis kursojn, eĉ ekde 1997 li instruis en teknikuniversitato en Budapeŝto. En 2001 li plene revenis al Budapeŝto.

Verkaro (elekto)
----------------

* *A magyar nagyipari munkásság kialakulása 1867-1914*
* *Bevezetés a szociológiába* (Enkonduko al la sociologo)
* *Automatization and Industrial Worker (1969)*

Memorigiloj
-----------

* fondaĵo "Rézler Gyula" ekde 1995 donacas stipendiojn

Fontoj
------

* hungarlingva biografio kun foto
* hungarlingva teksto Arkivigite je 2008-05-27 per la retarkivo Wayback Machine


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Viktimo de la radioaktiveco de Hiroŝimo
**Hibakuŝoj** (japandevena nomo: originale 被爆者 [hibakuŝa] lit. atombombito) estas la postvivintaj viktimoj, tiamaj kaj postaj,
de la du usonaj atombomboj kontraŭ la japanaj urboj Hiroŝimo (la 6-an de aŭgusto), kaj Nagasako (la 9-an), en 1945.

Pli vastasence oni uzas la nomon ankaŭ por viktimoj trafitaj de radioaktiveco pro proksimo al nuklea centralo aŭ pro ajna akcidento rilata al atom-energio. En Hiroŝimo ekzistas specialaj hospitaloj por hibakuŝoj. En Japania jura uzo, hibakuŝoj estas emisiatoj identigilojn **sano-poŝlibro por hibakuŝo**(被爆者健康手帳) laŭ "la juro pri subtenado por hibakuŝoj de atombombo"(原子爆弾被爆者に対する援護に関する法律).

Kancero leŭkemio k.c. atakas postvivantajn viktimojn. Idoj de hibakuŝoj estas nomataj "hibaku-nisei"被爆二世(hibakuŝido), oni timas ke genetika malsano atakus ilin. Tamen tio estas ankoraŭ ne pruvita per medicino ĝis nun.

La vorton uzas i.a. Spomenka Štimec en sia vojaĝrakonta verko "Nesenditaj leteroj el Japanio", samkiel japanaj esperantistoj, konkrete hiroŝimaj, ankaŭ parole.

Pri Hibakuŝoj en Esperanto
--------------------------

Ĉar ili suferis pro diskriminacioj pro manko de scio pri la malsanoj, kaj car oni ne volis malplaĉi al Usono, ĝi estis tabuo. Laŭ Ulrich Lins Esperantistoj ludis gravan rolon por konatigi eksterlande pri la travivaĵoj de la hibakuŝoj. Interalie estis eldonitaj:

* *"Kun la kadavro de l'Edzino"* de Ogura Toyofumi, tradukita de Tanaka Sadami, eldonita de Japana esperanto Librokooperativo en 1954.
* *"Flustras Hiroŝimo"* (ses porinfanaj rakontoj atombombtemaj), 1990, Osaka. Tradukis Tanaka Sadami.
* *"Infanoj de Hiroŝimo"* (inkluzivas *"Kanto de Hirosimo"* de Ogura Toyofumi). Tradukis Tanaka Sadami.
* *"Ĉu Atom-bombo minacas?"* (Nostradamo kaj la bombo) de Norbert Bartoschek, Graz 1947
* *"Viktimoj de la atombombo"* (Travivaĵoj de atomvunditoj en Hiroŝima), tradukis Yui Chunoshin, 1968

Vidu ankaŭ
----------

* Aŭgusta Rapsodio
* Paca muzeo
* Radioaktiveco
* Yui Chunoshin, esperantisto
* Tsutomu Yamaguchi ‎

Eksteraj ligiloj
----------------

* Kategorio Hibakuŝo en la Vikimedia Komunejo (Multrimedaj datumoj)

* Voĉo de Hibakuŝo
* En Asahi
* 
*

Referencoj
----------

1. ↑  angleEsperanto as language and idea in Japan and China Arkivigite je 2012-12-22 per la retarkivo Wayback Machine
**Natasha Anne BEDINGFIELD** (naskiĝis la 26-an de novembro 1981) estas brita kantistino. Ŝiaj gefratoj (Daniel Bedingfield kaj Nikola Bedingfield (Nikola Rachelle)) same muzikas. La debuta albumo de Bedingfield („Single") aperis en 2004, poste aperis la kanto „These Words" sur la merkato kaj kiu akiris unua lokon sur la brita diska ranglisto. Oni nomumis ŝin eĉ je Grammy-premio.

Biografio
---------

Natasha naskiĝis en kvarinfana novzelanda familio kiel dua infano. Kiel tineĝero, ŝi fondis kun siaj gefratoj (Natasha Daniel kaj Nikola) muzikan grupon (*DNA Algorithm*), kiu ludis ĉefe R&B kaj Garagerock.

Ŝia debuta disko *Single* aperis la 3-an de majo de 2004 en Britio kaj akiris la 3-an lokon 3 sur la ŝlagra listo kaj dum 10 semajnoj estis en la *Top 75*. Tri monatojn poste aperis ŝia dua disketo, la *These Words*, kiu alportis por ŝi la sukcesegon. la kanto atingis la unuan lokon.

Post sukcesoj de *These Words*, Bedingfield aperigis en septembro la debutan albumon *Unwritten*, kiu same rangis sur la unua loko sur la albumvenda listo. Oni vendis el ĝi 900.000 ekzemplerojn kaj iĝis 3-foja platena albumo en Britio. Poste ŝi sukcesis per pluaj disketoj.

Diskografio
-----------

### Albumoj

1. Unwritten
2. N.B. dua albumo, aperis en 2007

### Diskoj

* "Single" (2004)
* "These Words" (2004)
* "Unwritten" (2004)
* "I Bruise Easily" (2005)
* "I Wanna Have Your Babies" (2007)

Eksteraj ligiloj
----------------

* Kategorio Natasha Bedingfield en la Vikimedia Komunejo (Multrimedaj datumoj)

* natashabedingfield.com – oficiala paĝaro


|  |  |
| --- | --- |
| Bibliotekoj | * PeEnEo: 230034
* GND: 13390766X
* LCCN: no2005065405
* VIAF: 37161193
* ISNI: 0000 0001 1490 0980
* SUDOC: 082334706
* BNF: 14577036q
* MBA: 8b477559-946e-4ef2-9fe1-446cff8fdd79
* NKC: xx0028684
 |
| Kiel legi la taksonomionKiel legi la taksonomion**Heŭglina mevo** |
| --- |
|  |
| 
 |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birdoj *Aves* |
|
|
|
|
|
|
|
|
|
|
|
|
|
| Ordo: | Ĥaradrioformaj *Charadriiformes* |
|
|
|
|
|
|
| Familio: | Laredoj *Laridae* |
|
|
|
|
|
| Genro: | Mevoj *Larus* |
|
|
|
|
|
|
|
|
| Specio: | ***L. heuglini*** |
|

 |
| Dunomo |
| ****Larus heuglini****Bree, 1876, north Siberia |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Heŭglina mevo  |

 |
| v • d • r |

**Heŭglina mevo** aŭ **Siberia mevo**, *Larus heuglini*, estas granda blankokapa mevo, tio estas birdo de la familio de Laredoj kaj ordo de Karadrioformaj. Ĝi estas tre parenca al la Malhela mevo, *Larus fuscus*, kaj ĝi estas often klasita kiel subspecio de tiu. Ĝi estis inkludita ankaŭ en la Arĝentmevo, *Larus argentatus*.

Birdoj de orienta parto de la teritorio de Heŭglina mevo estas ofte pli helgrizaj supre kaj estas foje konsiderataj kiel separita subspecio *Larus heuglini taimyrensis* (Tajmira mevo). Alia eblo estas ke ĝi devenas kiel rezulto de hibridiĝo inter Heŭglina mevo kaj Siberia arĝentmevo.

Disvastiĝo
----------

Heŭglina mevo reproduktiĝas en tundro de norda Rusio el Kola Duoninsulo orienten ĝis la Tajmira Duoninsulo. Ili estas vidataj ofte en Finnlando kaj eble ili reproduktiĝas ankaŭ tie. Ili migras suden vintre al Sudorienta Azio, Suda Azio kaj Orienta Azio kaj Orienta Afriko. Etaj grupoj estas vidataj eĉ en Suda Afriko kaj ĝi povas esti vaganto en Okcidenta Eŭropo.

Aspekto
-------

Ili estas grandaj mevoj kun blankaj rondoformaj kapoj, fortaj flavaj bekoj (kun ruĝa antaŭpinta makulo en suba makzelo) kaj longaj kruroj kaj flugiloj. Dorso kaj flugiloj estas malhelgrizaj (tiuj lastaj kun nigraj pintoj), diversaj laŭ malhelo sed ofte similaj al tiuj de la raso *graelsii* de la Malhela mevo. Vintre la kapo estas nur iome brunstriita sed iom plie ĉenuke. La kruroj estas plej ofte flavaj sed povas esti rozkoloraj.

Plumoŝanĝado okazas pli malfrue ol ĉe plej parto de iliaj parencoj, tio estas ekde kiam ankoraŭ la kapo estas striita ĝis kiam jam estas denove striita.

La specio manĝas ĉefe moluskojn, vermojn kaj krustulojn.

Referencoj
----------

* Paul Doherty & Bill Oddie (2001) *Gulls: A Video Guide to the Gulls of Europe, Asia & North America*. Videobendo. Birdobildoj.
* Craig Robson (2002) *A Field Guide to the Birds of South-East Asia*. New Holland, Londono.
* Adrian Skerrett, Ian Bullock & Tony Disley (2001), *Birds of Seychelles*, Christopher Helm, Londono.

Eksteraj ligiloj
----------------

* Heŭglina mevo, Organizo Primeva
* Ĉu eblas identigi birdojn Balta kaj Heŭglina mevo?[*rompita ligilo*]
* "Heŭglina mevo" en Suda Koreio Arkivigite je 2006-08-29 per la retarkivo Wayback Machine, Birdumo Korea.
**Urba municipo Kranj** estas unu el 212 municipoj en Slovenujo. Ĝi estas ankaŭ unu el 11 urbaj municipoj en Slovenio.Ĝi situas en la Regiono Gorenjska. La municipo konsistas el 51 komunumoj kovrante areon de 150,9 km². Komence de 2018 tie loĝis 56267 homoj. Administra centro de la municipo estas la urbo Kranj.

Loko, priskribo
---------------

Urba municipo Kranj
Ĉirkaŭ la mezo de la teritorio, de nordokcidenta sudoriente, fluas la rivero Sava. La Kokra rivero enfluas ĝin de maldekstre. La alteco estas ĉirkaŭ 350 m en la malaltaj teroj al 2132 m en la montoj en la nordo.

Malgraŭ la komunumo tra Highway A2 / E61 sude al la ĉefurbo de Slovenio. Ankaŭ ekzistas fervoja linio en la sama direkto.

La apudaj municipoj estas:

Občina Tržič norde, Občina Preddvor kaj Občina Šenčur oriente, Občina Medvode sudoriente, Občina Škofja Loka en la sudokcidento, Občina Železniki kaj Občina Bohinj okcidente, Občina Naklo kaj Občina Radovljica nordokcidenta.


Ĉirkaŭ **Urba municipo Kranj**|  Naklo,Radovljica  |  Tržič |  |
| Železniki, Bohinj | Urba municipo Kranj |  Preddvor, Šenčur |
| Škofja Loka  |  |  Medvode |

Komunumoj
---------

La municipo konsistas el la sekvaj 51 vilaĝoj:

Babni Vrt, Bobovek, Brdo pri Kranju, Breg ob Savi, Britof, Čadovlje, Čepulje, Golnik, Goriče, Hrastje, Ilovka, Jama, Jamnik, Javornik, Kokrica, **Kranj**, Lavtarski Vrh, Letenice, Mavčiče, Meja, Mlaka pri Kranju, Nemilje, Njivica, Orehovlje, Pangršica, Planica, Podblica, Podreča, Povlje, Praše, Predoslje, Pševo, Rakovica, Rupa, Spodnja Besnica, Spodnje Bitnje, Srakovlje, Srednja vas - Goriče, Srednje Bitnje, Suha pri Predosljah, Sveti Jošt nad Kranjem, Šutna, Tatinec, Tenetiše, Trstenik, Zabukovje, Zalog, Zgornja Besnica, Zgornje Bitnje, Žabnica, Žablje

Referencoj
----------

*En tiu ĉi artikolo estas uzita traduko de teksto el la artikolo Mestna občina Kranj en la slovena Vikipedio.* 

Statistikoj: 

Geografia loko: